248 Službeni list Europske unije 08/Sv. 4 32009D0103 6.2.2009. SLUŽBENI LIST EUROPSKE UNIJE L 37/7 ODLUKA VIJEĆA od 4. studenoga 2008. o odobravanju uzajamne pomoći Mađarskoj (2009/103/EZ) VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 119., uzimajući u obzir preporuku Komisije donesenu nakon savjeto- vanja s Gospodarskim i financijskim odborom, budući da: (1) Od sredine 2006. mađarske vlasti ulažu značajne napore da isprave nagomilane vanjske i unutarnje neuravnoteže- nosti države. Unatoč opipljivim rezultatima ostvarenim u posljednje dvije godine, uključujući i značajno smanjenje općeg državnog deficita i postupno smanjivanje manjka na tekućem računu  platne bilance, mađarska su financijska tržišta pod teškim pritiskom od početka listopada 2008. U listopadu 2008. mađarske su vlasti donijele sveobuh- vatni program gospodarske politike čiji je cilj vratiti povjerenje ulagača i ublažiti pritisak doživljen prethodnih tjedana  na  mađarskim  financijskim  tržištima.  Taj program uključuje mjere za osiguranje odgovarajuće likvidnosti i financiranje bankarskog sustava, mjere za osiguranje odgovarajuće kapitalizacije banaka i planove za osiguranje fiskalne održivosti i obuzdavanje potreba financiranja. Konkretno, Vlada Mađarske revidirala je svoj ciljni deficit za 2008. na 3,4% BDP-a u odnosu na planiranih 4% BDP-a, a za 2009. od 3,2% BDP-a na 2,6% BDP-a. Ovaj gospodarski program, a posebno fiskalni ciljevi odrazit će se na proračun vlade kao i na konvergencijski program koji također sadržava i druge političke mjere i strukturne reforme. Vijeće redovito razmatra gospodarsku politiku koju provodi Mađarska, posebno u  kontekstu godišnjih analiza mađarskog ažuriranja konvergencijskog programa i provedbe Nacionalnog programa reforme, redovitog pregleda napretka Mađarske u vezi s preporukom Vijeća o postupku u vezi s prekomjernim deficitom, kao i u kontekstu Izvješća o konvergenciji. Unatoč očekivanom napretku tekućeg računa, Mađarska se suočava sa značajnim potrebama financiranja u 2008. i 2009. (procjenjuje se približno na 20 milijardi EUR), obzirom da nedavna zbivanja na financijskom tržištu pokazuju da bi se kapitalni i financijski račun mogao značajno pogoršati, uz ubrzanje odljeva neto portfelja. Mađarske su vlasti zatražile značajnu financijsku pomoć od Zajednice, međunarodnih financijskih institucija i drugih zemalja kako bi podržale održivosti platne bilance i dovođenje međunarodnih deviznih rezervi na sigurnu razinu. Postoji ozbiljna prijetnja mađarskoj platnoj bilanci koja opravdava hitno odobravanje uzajamne pomoći Zajed- nice, DONIJELO JE OVU ODLUKU: Jedini članak Zajednica odobrava uzajamnu pomoć Mađarskoj. Ova je Odluka upućena državama članicama. Ona se objavljuje u Službenom listu Europske unije. Sastavljeno u Bruxellesu 4. studenoga 2008. Za Vijeće Predsjednik C. VONDRA